# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **S.C. ENGIE ROMÂNIA S.A cu sediul în Municipiul Bucuresti, B-dul Mărășești nr. 4-6 ,** înregistrată la APM Tulcea cu nr. 12003/29.09.2017, pentru beneficiar: MANOLE IORDAN, domiciliat in localitatea Jijila, Gloriei, nr.24, jud. Tulcea:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de **17.10. 2017**, că proiectul **„BRANSAMENT GAZE NATURALE”,** propus a se realiza în intravilanul com. Jijila pe str. Gloriei, nr.24, jud. Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0073 Măcin Niculițel;**

- amplasamentul se află în intravilanul localității, în zonă de locuințe, pe drum comunal pietruit;

- pe amplasament nu au fost identificate specii de păsări sau alte specii de faună şi habitate ale speciilor pentru care a fost declarată aria protejată **ROSPA0073 Măcin Niculițel** care ar putea fi afectate de implementarea proiectului .

**Localizarea proiectului :**

- amplasamentul se află în intravilanul comunei Jijila pe str. Gloriei, nr.24, jud. Tulcea.

**Caracteristicile proiectului :**

Proiectul prevede lucrări racordare la conducta de gaze.

* Pentru branșament se vor folosi țevi din PEHD Dn32;
* Pentru branșament, se va executa un șanț, iar pozarea conductelor se va realiza pe un pat de nisip cu grosimea de 10 cm după care, vor fi acoperite cu straturi succesive de pământ compactate corespunzător.
* Deșeurile rezultate, vor fi colectate separat şi predate unui operator autorizat;
* Execuția branșamentului se va realiza numai de societăți agreate, cu respectarea strictă a proiectului, a NTPESAGN/2008 şi a altor normative în vigoare;
* Pe toată durata executării lucrării, șanțurile vor fi semnalizate şi prevăzute din loc în loc, cu podețe pentru pietoni;
* Zona de lucru va fi împrejmuită cu banda reflectorizantă şi semnalizată conform Normelor metodologice MAI/MT nr 1112/411 din 2004 şi prevederilor OG 43/1997 aprobate prin legea nr. 82/1998
* După finalizarea lucrărilor, terenul va fi curățat şi readus la starea inițială.

 Alimentarea cu apă: nu este cazul;

 Canalizarea apelor uzate menajere: nu este cazul;

 Evacuarea apelor uzate: nu este cazul;

 Energie electrică: generator de curent;

 Energie termică: nu este cazul .

**Condiţiile de realizare a proiectului:**

Pentru a preveni şi elimina efectele unui posibil impact negativ (posibil doar pe perioada de desfăşurare a lucrărilor) se vor lua următoarele masuri :

* Supravegherea lucrărilor în permanență de către personal specializat;
* Reducerea pe cât posibil a perioadei de execuție a lucrărilor;
* Pe parcursul execuției întregii lucrări zona va fi asigurată pentru a nu afecta circulația pe drumurile publice sau împrejurimile. Toate materialele folosite se vor transporta, manipula şi depozita, fără a afecta mediul înconjurător;
* Toate lucrările se vor desfășura strict pe amplasament, fără a afecta vecinătățile;
* Pentru a reduce zgomotele sau vibrațiile care pot deranja speciile pentru care a fost desemnată aria protejată ROSPA0073 Măcin Niculițel, se vor folosi echipamente şi tehnologii noi, conforme cu standardele de zgomot acceptate;
* Nu se vor folosi echipamente de construcţii mari care să genereze zgomote şi vibrații;
* Materialele utilizate se vor descărca şi depozita pentru perioade scurte de timp;
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei şi vegetaţiei din jurul amplasamentului;
* Toate deșeurile rezultate, toate resturile şi materialele nefolosite rămase, se vor colecta şi depozita separat, în zone bine delimitate și protejate, fiind preluate de către un operator de salubritate autorizat .

Se vor respecta prevederile legislației de protecţie a mediului în vigoare .

Titularul proiectului va respecta condiţiile impuse prin Certificatul de Urbanism nr. 43 din 13.09.2017, emis de Primăria Comunei Jijila, jud. Tulcea.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobată cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului şi a publicului revine titularului proiectului.

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Șef Serviciu CFM,**

**Ing. Elena MICU**

Întocmit,

Sonia PARPALĂ